સ્ટોરમાં ઉપરોક્ત જણાવેલા પરિબળો પૈકીના ઘણા મોજૂદ હોય, જેમ કે વસ્તુઓમાં વૈવિધ્ય હોય; ભાવો પરવડે એવા હોય, પરંતુ તેમાં પ્રવેશતાની સાથે જ, જયાં ને ત્યાં કચરો નજરે પડે, બધું અસ્તવ્યસ્ત અભરાઈઓ ઉપર ગોઠવાયેલું હોય, એક પ્રકારની ખરાબ વાસ કે દુર્ગંધ આવ્યા કરતી હોય તો ગ્રાહકના મનમાં એક પ્રકારની ઉપેક્ષા કે તિરસ્કારની લાગણી જન્મે છે; અન્ય આવકારદાયક બાબતોની ઉપસ્થિતિ હોવા છતાં, ગ્રાહકના મનમાં સ્ટોર પ્રત્યે અણગમાની લાગણી ઉદ્ભવે છે, જે તેના વલણને અસર કરે છે અને અંતે તેના ગ્રાહક વર્તનમાં પ્રતિબિંબિત થાય છે.